COM7:ปี 59 เน้นมาร์จิ้นขยายตัวแนะนำซื้อปรับคาดการณ์การโตระยะยาวเพิ่มเป็น 43%
บริษัทเน้นการเพิ่มอัตรากำไรเฉลี่ยมากกว่าการขยายสาขาในปีนี้ ซึ่งจะช่วยประหยัดงบลงทุน (CAPEX) และช่วยให้บริษัทมีกระแสเงินสดที่ดีขึ้นไปอีก โดยการเพิ่มอัตรากำไรเฉลี่ยจะใช้กลยุทธ์ คือ 1) เพิ่มสัดส่วนการขายสินค้ามาร์จิ้นสูง ประเภท accessory เป็น 18% ของรายได้รวม (เดิม 17%) 2) การเริ่มธุรกิจ iCare 20 สาขา ซึ่งเป็นงานค่าแรงและได้มาร์จิ้นสูง 3) บุกตลาก SME ตั้ง Banana Business เป็น solution provider สำหรับผู้ประกอบการขนาดเล็กที่ต้องการวางระบบ IT ในร้านค้า/สำนักงาน 4) การซื้อเครื่องตรงจากเจ้าของ brand ไม่ต้องผ่าน dealer
26 ก.พ. 2559

บล.บัวหลวง ระบุในบทวิเคราะห์วันนี้ (26 พ.ค.) ว่า บริษัท คอมเซเว่น จำกัด (มหาชน) หรือ COM7 รายงานกำไรไตรมาส 4/58 อยู่ที่ 108 ล้านบาท (เติบโต 39% เทียบช่วงเดียวกันของปีก่อน และ 258% เทียบไตรมาสก่อนหน้า) โดยกำไรที่เติบโตสูงนั้นมาจาก 1) รายได้ 4,370 ล้านบาท (เติบโต 11% เทียบช่วงเดียวกันของปีก่อน และ 31% เทียบไตรมาสก่อนหน้า ซึ่งได้ปัจจัยหนุนจากนโยบาย ช๊อปลดหย่อนภาษี 15,000 บาท ของภาครัฐฯ 2) อัตรากำไรขั้นต้นที่เพิ่มขึ้นเป็น 12.5% เพราะการบริหารจัดการคลังและการเลือกซื้อสินค้าอย่างมีประสิทธิภาพ  
พร้อมกันนี้บริษัทประกาศจ่ายเงินปันผล 0.15 บาท/หุ้น ให้ dividend yield 3.0% (คิดเป็น payout ratio ที่ 67% มากกว่าคาด) ซึ่งจะ XD วันที่ 3/5/16 และจ่ายวันที่ 27/5/16
บริษัทเน้นการเพิ่มอัตรากำไรเฉลี่ยมากกว่าการขยายสาขาในปีนี้ ซึ่งจะช่วยประหยัดงบลงทุน (CAPEX) และช่วยให้บริษัทมีกระแสเงินสดที่ดีขึ้นไปอีก โดยการเพิ่มอัตรากำไรเฉลี่ยจะใช้กลยุทธ์ คือ 1) เพิ่มสัดส่วนการขายสินค้ามาร์จิ้นสูง ประเภท accessory เป็น 18% ของรายได้รวม (เดิม 17%) 2) การเริ่มธุรกิจ iCare 20 สาขา ซึ่งเป็นงานค่าแรงและได้มาร์จิ้นสูง 3) บุกตลาก SME ตั้ง Banana Business เป็น solution provider สำหรับผู้ประกอบการขนาดเล็กที่ต้องการวางระบบ IT ในร้านค้า/สำนักงาน 4) การซื้อเครื่องตรงจากเจ้าของ brand ไม่ต้องผ่าน dealer
COM7 ซึ่งเป็นผู้ขาย Apple รายใหญ่ในประเทศยอดขายเฉพาะ Apple ปีละกว่า 7,000 ล้านบาท มองว่าบริษัทสามารถเจรจาขอซื้อสินค้าโดยตรงจาก Apple ได้ (เหมือนที่ผู้ค้าปลีกรายใหญ่อื่นๆทำ) โดยเฉพาะ iPhone ซึ่งมีสัดส่วนในรายได้ถึงปีละ 5,000 ล้านบาท คาดบริษัทจะได้มาร์จิ้นเพิ่มขึ้นอีก 2-3% เป็นอย่างน้อย (คาด dealer อุปกรณ์ IT ได้มาร์จิ้น 4-5%)
จากแนวโน้มอัตรากำไรขั้นต้นที่ดีขึ้น ปรับคาดการณ์ การเติบโตของกำไรขึ้นเป็น 43%/ปี (จากเดิมราว 30%) เฉลี่ยในช่วงปี 58-60 (CAGR) โดยปรับคาดการณ์อัตรากำไรขั้นต้นขึ้น 0.5% อิงกรณีอนุรักษ์นิยมว่าบริษัทได้มาร์จิ้นในส่วน iPhone เพิ่มขึ้น 1.5% หากบริษัทสามารถเจรจามาร์จิ้นเพิ่มขึ้นได้ 3% ตามคาด การเติบโตของกำไรจะเพิ่มสูงเป็น 53%/ปี เฉลี่ยในช่วง 58-60 (CAGR)      